Na temelju članka 37. Zakona o predškolskom odgoju i obrazovanju (NN br. 10/97, 107/07,094/13) te članka 49. i 50. Statuta Dječjeg vrtića „Jakšić“, Upravno vijeće Dječjeg vrtića „Jakšić“ na svojoj 2. sjednici održanoj 20. rujna 2016. godine raspisalo je

**NATJEČAJ**

**za izbor i imenovanje ravnatelja/ravnateljice**

**Dječjeg vrtića „Jakšić“**

1. **Ravnatelj/ravnateljica** (m/ž) - jedan (1) izvršitelj/ica na razdoblje od četiri (4) godine,

mjesto rada: Jakšić, Stjepana Radića 1

Uvjeti:

* osoba koja ispunjava uvjete odgojitelja ili stručnog suradnika,
* najmanje pet (5) godina radnog staža u djelatnosti predškolskog odgoja,
* osoba ne smije biti kažnjavana.

Sukladno članku 13. Zakona o ravnopravnosti spolova („Narodne novine“ broj 116/03) na natječaj se mogu javiti osobe oba spola.

Uz pisanu prijavu na natječaj kandidati/ kandidatkinje su dužni priložiti:

* životopis,
* osobna iskaznica (preslika),
* dokaz o stečenoj stručnoj spremi (preslika svjedodžbe),
* potvrda o radnom stažu- elektronički zapis s podacima o radnom stažu i radnom odnosu HZMO- dokaz o najmanje pet (5) godina radnog staža u djelatnosti predškolskog odgoja (original),
* uvjerenje o nekažnjavanju (ne starije od 6 mjeseci od dana raspisivanja natječaja (original)).

Pisane prijave na natječaj s prilozima podnose se osobno na adresu : **Dječji vrtić „Jakšić“ , Stjepana Radića 1, 34308 Jakšić**, s naznakom **„Za Upravno vijeće – natječaj za izbor i imenovanje ravnatelja- ne otvaraj“**, u roku od 8 dana od dana objave, od 21. rujna do 29. rujna 2016.g., a najkasnije do 12:00 sati zadnjeg dana natječaja.

Nepotpune i nepravovremene prijave neće se razmatrati. Osobe koje podnesu nepotpune i nepravovremene prijave na javni natječaj ne smatraju se kandidatima prijavljenim na natječaj.

Dječji vrtić „Jakšić“ pridržava pravo, djelomično ili u cijelosti , u svako vrijeme poništiti ovaj natječaj.

O rezultatima natječaja kandidati s valjanom dokumentacijom biti će obaviješteni u roku 45 dana od dana zaključenja natječaja.

 Dječji vrtić „Jakšić“